
Mesterséges intelligencián alapuló képgeneráló eljárások személyiségmérő potenciáljának felderítése

A mesterséges intelligencia 2022-es képzőművészeti áttörései komoly lehetőségeket tarto-gathatnak a pszichológia számára is. Jelen kutatás során egy kvantitatív és kvalitatív módszereket szintetizáló, több szinten adatokat termelő és a résztvevő számára is élvezetes új énkép-mérő módszer kidolgozására tettem kísérletet. A módszer elődjei közé tartoznak a különböző nyitott kérdéses önjellemzések, az önarcképfestés művészetterápiai tradíciója, illetve a számítógép-alapú testképvizsgáló eljárások.
Arra kértem 11 egyetemista résztvevőt, hogy a Midjourney nevű művész-szoftver segítsé-gével készítsenek képeket önmagukról. Az egyes képek alapjául szolgáló parancssorokat kategó-ria-elemzésnek aztán vetettem alá, a résztvevőkkel pedig félig-strukturált interjúkat vettem fel.
A kategória-elemzések során szignifikáns egyéni különbségeket találtam a résztvevők által említett önjellemzési kategóriákban, a kategóriák időbeli változásában és a parancssorok szerkezeti felépítésében is, ami az általam kidolgozott elemzési módszer megfelelő érzékenységére utalhat. Hogy ezek a különbségek milyen szituációs vagy személyen belüli hatásoknak tulajdoníthatók, eljövendő kutatások tárgyát fogják képezni, például a hagyományos nemi szerepekkel való azono-sulás, az evolúciósan kódolt személyészlelési minták, a flow állapotra való egyéni érzékenység, és az identitásállapot szerepének vizsgálatán keresztül.
Az interjúk tanulsága szerint a résztvevők összességében egy izgalmas önismereti tanulás-ként, az identitásuk különböző aspektusaival való kísérletezésként élték meg a folyamatot. Töb-ben megdöbbentek a gép képességeitől és saját művészi teremtő-erejüktől, azonban az ember-gép kommunikáció félresiklásai több esetben megnehezítették a folyamatot.
Az általam kidolgozott eljárás magában hordozza a potenciált arra, hogy a későbbiekben egy valid és reliábilis mérőeszközzé válhasson, nem csak az énkép, hanem bármilyen attitűd méré-sére. Az énhatékonyság-érzés megtapasztalása, illetve az önismereti tanulás érzete hosszútávon akár egy művészetterápiás felhasználásnak is az alapját képezheti.
A kutatás alapötlete és kidolgozása, a teszt-protokoll kialakítása, a résztvevők toborzása és a tesztalkalmak felvétele, a kategória-elemzés módszertanának kidolgozása, az adatok elemzése és értelmezése, illetve az interjúk felvétele, legépelése, elemzése és értelmezése az én saját munkám.



